Vojašnica Trdinov vrh je vojaški objekt Slovenske vojske, ki stoji na vrhu Trdinovega vrha. Objekt je bil zgrajen v začetku 70. let prejšnjega stoletja za potrebe Jugoslovanske ljudske armade. Ta ga je uporabljala kor radijsko in radio-relejno točko za potrebe komuniciranja med poveljstvi in podrejenimi enotami. Med osamosvojitveno vojno leta 1991 je objekt zasedla Teritorialna obramba, Slovenska vojska pa ga je do konca 90. let uporabljala za prisluškovanje radijskemu prometu. Trenutno Slovenska vojska s posadko zagotavlja prisotnost na objektu.